SK
16.5.2022
Úradný vestník Európskej únie
C 198/57
Návrhy Žalobkyňa navrhuje, aby Všeobecný súd: — zrušil rozhodnutie Európskej komisie (EÚ) zo 16. júla 2021 týkajúce sa štátnej pomoci SA.57116-COVID-19: Štátny záruka a štátna pôžička v prospech spoločnosti KLM, a — uložil Komisii povinnosť nahradiť trovy konania.
Dôvody a hlavné tvrdenia Na podporu svojej žaloby žalobkyňa uvádza päť žalobných dôvodov. 1.
Prvý žalobný dôvod sa zakladá na tvrdení, že Komisia primerane nedefinovala príjemcu, keď (i) konštatovala, že KLM bola jedným príjemcom pomoci poskytnutej Holandskom, a (ii) neuistila sa, že skôr poskytnutá pomoc skupine Air France-KLM nemohla byť poskytnutá spoločnosti KLM alebo mať na túto spoločnosť účinky „spill-over“ 2.
Druhý žalobný dôvod sa zakladá na tvrdení, že napadnuté rozhodnutie je v rozpore s osobitnými ustanoveniami ZFEÚ a všeobecnými zásadami práva Únie, na ktorých sa zakladá liberalizácia leteckej dopravy Únie od konca 80-tich rokov minulého storočia (t. j. zákaz diskriminácie, slobodné poskytovanie služieb a sloboda usadiť sa). 3.
Tretí žalobný dôvod sa zakladá na tvrdení, že Komisia prekročila právomoc a nesprávne uplatnila článok 107 ods.
3 písm.
b) ZFEÚ a jeho dočasný rámec, pretože (i) neanalyzovala otázku závažného narušenia holandskej ekonomiky, (ii) nevyvážila prospech pomoci a jej negatívne účinky na podmienky obchodu a zachovanie nenarušenej hospodárskej súťaže (teda „test vyváženosti“). 4.
Štvrtý žalobný dôvod sa zakladá na tvrdení, že Komisia nezačala formálne vyšetrovanie existencie „závažných ťažkostí“ a že porušila procesné práva žalobkyne. 5.
Piaty žalobný dôvod sa zakladá na tvrdení, že Komisia si nesplnila svoju povinnosť odvodnenia na základe článku 296 druhého odseku ZFEÚ.
Žaloba podaná 18. marca 2022 – Pinar Kuruyemiş Gida Ve Ihtiyaç Maddeleri Sanayi Ticaret/EUIPO – Yadex International (pinar KURUYEMIŞ) (Vec T-147/22) (2022/C 198/82) Jazyk, v ktorom bola podaná žaloba: angličtina Účastníci konania Žalobkyňa: Pinar Kuruyemiş Gida Ve Ihtiyaç Maddeleri Sanayi Ticaret (Karaty/Konya, Turecko) (v zastúpení: M. López Camba a A.
Lyubomirova Geleva, advokátky) Žalovaný: Úrad Európskej únie pre duševné vlastníctvo (EUIPO) Ďalšia účastníčka konania pred odvolacím senátom: Yadex International GmbH (Frankfurt nad Mohanom, Nemecko)
Údaje týkajúce sa konania pred EUIPO Prihlasovateľ spornej ochrannej známky: žalobkyňa v konaní pred Všeobecným súdom.
Sporná ochranná známka: prihláška obrazovej ochrannej známky Európskej únie pinar KURUYEMIŞ – prihláška č. 18 160 742.
Konanie pred EUIPO: námietkové konanie.
Napadnuté rozhodnutie: rozhodnutie prvého odvolacieho senátu EUIPO z 12. januára 2022 vo veci R 1148/2021-1.